b'\n_START_ARTICLE_\nFord 40 -sarja\n_START_PARAGRAPH_\nFord 40 -sarja oli Fordin vuosina 1991\xe2\x80\x931994 ja New Hollandin vuosina 1995\xe2\x80\x931998 valmistama traktorimallisto. Se oli kehitetty aiemmasta 10-sarjasta ja sis\xc3\xa4lsi huomattavia uudistuksia.\n_START_SECTION_\nKehitysty\xc3\xb6\n_START_PARAGRAPH_\n40-sarjan traktorit olivat kahden erillisen projektin ty\xc3\xb6n tulos. Projektin P358 tarkoituksena oli kehitt\xc3\xa4\xc3\xa4 uudet korvaavat mallit Fordin aiemman 10-sarjan tilalle. Se si\xc3\xa4lsi merkitt\xc3\xa4vi\xc3\xa4 muutoksia vaihteistossa, hydrauliikassa ja ohjaamossa. Toisen projektin, Genesiksen, tavoitteena oli kehitt\xc3\xa4\xc3\xa4 ensimm\xc3\xa4iset t\xc3\xa4ysin uudet dieselmoottorit korvaamaan vanhat, vuonna 1964 esitellyt moottorit.'